als_Latn dik_Latn azb_Arab
Zinedine Zidane është riktheyer të shfaqet përpara mediave në prag të sfidës së nesërme ndaj Alaves në Santiago Bernabeu (16:15h). Tekniku Francez nuk do të mund të llogaritë në Casemiron, që është i pezulluar, dhe Sergio Ramos të cilit i ka dhënë pushim.
Alaves: ”Është e vërtetë që fituan Barcelonën dhe barazuan në Calderon, është një ekip që kanë bërë shumë gjëra të mira, një rival i komplikuar për të cilin jemi përgaditur mirë, kemi patur kohë për këtë sfidë.”
Titullarët dhe zëvendësuesit: ”Tani akoma më tepër, kemi 9 ndeshje në 28 ditë, dhe kjo nënkupton që do të kemi nevojë për të gjithë. Jemi të përgaditur për aktin final.”
A do e trajnonte Zidane Barcelonën: ”Jo, dhe tashmë e keni gati ballinën e gazetës për nesër.”
Pique: ”E kuptoj shqetësimin tuaj. Kemi patur 15 ditë, por mendoj vetëm për këtë ndeshje. Ky është një klub shumë serioz dhe shumë i madh, kjo është e gjitha. Tani mendojmë për ndeshjen ndaj Alaves dhe lojtarët, njerëzit, tifozët.. të gjithëve na intereson vetëm kjo, ne nuk futemi në çfarëdo gjëje.”
I bezdisur nga ky show: ”Për mua është njësoj, këtu vlejnë vetëm fjalët. Ajo që më intereson është vetëm se si bëjmë në fushë, imazhin që shfaqim sepse atë që kemi askush nuk mund t’a diskutoje, ky klub është shumë i madh dhe sado që të flitet, nuk do të ndryshoje. Unë nuk futem në këtë. Të gjithë kanë mendimet e tyre. E vetmja që mund të them është që ky klub është i madh dhe serioz. Janë dy fjalë me të cilat unë e mbylli këtë temë.”
Rikthimi i Raul: ‘‘I kënaqur, kjo është shtëpia e tij, është një lojtarë emblemë i këtij klubi. Gëzohem sepse ai mund të jetë këtu dhe të bëje diçka të madhe në këtë klub. Nuk e di se kur do të ndodhë, por kjo është shtëpia e tij.”
Raul si trajner dhe dyshimet për Madridizmin e tij: ”Nuk dyshoj në madridizmin e tij, aspak madje, le të rikthehet në klub dhe le të mbyllet kjo temë. Dhe si do të veproje këtu, nuk mund t’a them, le t’a thotë ai, por mund të përfundoje pa problem edhe si trajner. Atij i pëlqen shumë futbolli, është i sëmurë pas futbollit dhe mund të jetë edhe trajner.”
Gjendja e Modric: ”Ka luajtur shumë dhe duhet patur parasyshë, por ai është mirë fizikisht dhe nëse ka dalë në fushë është sepse mundet të bëje mirë, apo të ndryshoje ndeshjen.”
Mungesa e Ramos: ”Do të pushoje dhe kjo është e gjitha. Është një vendim i stafit teknik, ka luajtur shumë dhe të gjithë janë shumë të rëndësishëm. Është një vendim i imi dhe kjo është e gjitha.”
A tentojnë t’ju destabilizojnë nga Barcelona: ”Nuk e di.”
Cristiano dhe kartoni i 5-të i verdhë: ”Shpresoj që të vazhdoje pa mos u ndëshkuar, nuk do e shikojmë këtë sepse shpresoj që të mbetet me 4 kartona deri në fund.”
Plani i prillit: ”Është i njëjti si gjithmonë, të gjithë janë të rëndësishëm dhe të gjithë e dinë këtë. E sigurtë që do të ketë disa që do të luajnë më tepër se tjerët, por ajo që vlerësoj është puna e të gjithëve dhe përkushtimi ditor që lojtarët bëjnë deri në fund të sezonit. Nuk do të ndryshoj objektivin tim, e dimë që kemi një fund sezoni të vështirë dhe luajmë për gjithçka: La Ligan dhe Championsin.”
Gjendja e skuadrës: ”Janë ashtu siç prisja, jemi të gjithë dhe në gjendje fizike shumë të mirë, shumë të fokusuar, të koncentruar. Kundër Alaves nuk do të jetë e lehtë.”
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn